**Indokolás**

**a nem közművel összegyűjtött háztartási szennyvíz begyűjtéséről és**

**ártalommentes elhelyezéséről szóló 25/2013. (VI. 25.) önkormányzati rendelet módosításához**

1. **§**

A rendelet bevezető részében a feladatkör megjelölésnél helytelen és hiányos a jogszabályi hivatkozás, ezért annak módosítása szükséges.

1. **§**

A vízgazdálkodásról szóló 1995. évi LVII. törvény (a továbbiakban: Vgt). 44/C. § (2) bekezdés b) és c) pontja szerint a települési önkormányzat képviselő-testülete önkormányzati rendeletben nevezi meg a közszolgáltatót és állapítja meg a közszolgáltatás ellátásának időtartamát.

A rendeletben meg kell állapítani a közszolgáltatást végző megnevezését. A közszolgáltató személyének változása miatt kell módosítani a 2. § (3) bekezdést.

1. **§**

Az ingatlan tulajdonosának kötelezettségei közé tartozik a szolgáltatási díj megfizetése. Figyelemmel arra, hogy az önkormányzat csak a lakossági ingatlanokra vonatkozóan köt a közszolgáltatóval szerződést a veszteségfinanszírozásra, ezért az intézményi ingatlanok és az időlegesen használt ingatlanok tulajdonosai 5 m3 mennyiség alatti háztartási szennyvíz elszállításának megrendelése esetén kötelesek a ténylegesen elszállított és az 5 m3 közötti különbözet utáni alapdíjat is megfizetni.

1. **§**

A Vgt. 44/C. § (2) bekezdés f) pontja lehetővé teszi az üdülőingatlanokra, az időlegesen használt és a nem használt ingatlanokra vonatkozó sajátos szabályok megalkotását, mely az önkormányzati rendelet 1. mellékletét érinti, illetve szintén az 1. melléklet módosítása szükséges az intézményi ingatlanokra érvényes díjszabás módosítása miatt.

A nem közművel összegyűjtött háztartási szennyvíz összegyűjtésével, szállításával és ártalommentes elhelyezésével kapcsolatos közszolgáltatási díjak az intézményi ingatlanok esetében növekednek, illetve új tételként az időlegesen használt ingatlanok díjszabását is szabályozza a rendelet.

1. **§**

A rendelet hatályba lépését szabályozza. Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

1. **melléklet**

A közszolgáltatási díjak módosulnak, erre tekintettel szükséges a melléklet módosítása.